آمریکانین آنکارا ائلچیلیگین‌دن وئریله‌ن آچیقلامادا پ‌کاکالی تروریست باشلارینا اؤدول قوی‌دو.
آمریکانین آنکارا ائلچیلیگین‌دن وئریله‌ن معلوماتا گؤره، مستشار یاردیمچیسی پالمر، آنکارا سفرین‌ده تورک حکومتین‌دن، ایش دونیاسین‌دان یوکسک سویه‌لی یئتکیلیلری و ملت وکیللری ایله گؤروشدویونو و ایکی اؤلکه ایلیشکیلرینی ایلگیلندیرن مؤوضوعلاردا فیکیر آلیش وئریشی آپارماق ایمکانی تاپدیغینی ایفاده ائتدی.
قاراییلان، باییک و قالخان اوچون اؤدول وئریله‌جک
پالمر، آمریکانین ناتو متفیقی تورکیه‌نین ترورلا مباریزه ساحه‌سین‌ده آپاردیغی ایش بیرلیگینه دیر وئردیگینی وورغولادی.
"سفریم چرچیوه‌سین‌ده، آمریکا خاریجی ایشلر باخانلیغینین" ریواردز فور جاستیس" (عدالت اوچون اؤدول) پروگرامینین پ‌کاکا ترور هؤرگوتونه منسوب اوچ یوکسک سویه‌لی تروریستی هدف آلدیغینی بیلدیرمک‌دن موتلولوق حسی دویورام. آمریکا خاریجی ایشلر باخانلیغی، سؤزوگئدن پ‌کاکالیلارین کیم‌لیک یا دا یئر تثبیتینی مومکون قیلاجاق معلوماتلار قارشیلیغین‌دا پول اؤدولو وئریلمه‌سینی تصدیق ائتمیش‌دیر. بونا گؤره، مراد قاراییلان اوچون (۵ میلیون دلارا قدر)، جمیل باییک (۴ میلیون دلارا قدر) و دوران قالخان اوچون (۳ میلیون دلارا قدر) اؤدول وئریله‌جک‌دیر".
